शेयर किया मंडे मोटिवेशन वीडियो, फिटनेस देख फैंस कर रहे तारीफ
शिल्पा शेट्टी ने डांस करते हुए किया वर्कआउट, Shared Monday motivation video, fans are praising fitness
शिल्पा शेट्टी सोमवार को अक्सर सोशल मीडिया पर मंडे मोटिवेशन शेयर किया करती हैं। 47 साल की एक्ट्रेस की फिटनेस को देखकर उनकी उम्र का सही अंदाजा लगा पाना नामुमकिन है। अब हाल ही में उन्होंने फैंस के साथ मंडे मोटिवेशन वीडियो इंस्टाग्राम पर शेयर किया है, जिसमें वह घर पर मजेदार अंदाज में वर्कआउट करती हुई नजर आईं। वीडियो में एक्ट्रेस फिल्म पुष्पा के गाने 'ऊ अंटावा' में एक्सरसाइज के साथ डांस भी कर रही हैं।
इस वीडियो को शेयर करते हुए उन्होंने एक लम्बा चौड़ा कैप्शन भी दिया है। उन्होंने लिखा,'अपने #मंडे मोटिवेशन को कुछ ऐसा होने दें जिसे करना आपको पसंद हो, कुछ बेहतरीन गाने पर कैलोरी घटाने से बेहतर कॉम्बो क्या हो सकता है। मेरा आज का रूटीन लोअर बॉडी टार्गेटेड कार्डियो ड्रिल था'। अब सोशल मीडिया पर शिल्पा के इस मंडे मोटिवेशन वीडियो को फैंस खूब पसंद कर रहे हैं। एक यूजर ने कमेंट करते हुए लिखा, 'सुपर से भी ऊपर'। तो वहीं दूसरे ने लिखा, 'बहुत बढ़िया मैम'।
एक्ट्रेस की आने वाली फिल्में
शिल्पा के वर्कफ्रंट की बात करें तो वह जल्द ही रोहित शेट्टी की फिल्म 'इंडियन पुलिस फोर्स' में विवेक ओबेरॉय और सिद्धार्थ मल्होत्रा संग लीड रोल में दिखाई देंगी। इस फिल्म में शिल्पा शेट्टी पहली बार एक फीमेल पुलिस ऑफिस का किरदार निभाएंगी।